รัฐบาลไทย-ข่าวทำเนียบรัฐบาล-บสย.ฉลองชัย 25 ปี ค้ำประกันสินเชื่อ 7 แสนล้านบาท
วันพฤหัสบดีที่ 21 มิถุนายน 2561
บสย.ฉลองชัย 25 ปี ค้ําประกันสินเชื่อ 7 แสนล้านบาท
บสย.ดําเนินงานครบรอบ 25 ปี จึงได้จัดงาน ครบรอบ 25 ปี บสย. ภายใต้แนวคิด “SUCCESS TOGETHER” เพื่อประกาศผลสําเร็จการดําเนินงานค้ําประกันสินเชื่อ ตลอดระยะเวลา 25 ปี  โดยมียอดอนุมัติค้ําประกันสะสม ณ 31 พฤษภาคม 2561 กว่า 7 แสนล้านบาท ช่วยผู้ประกอบการ SMEs เข้าถ
บรรษัทประกันสินเชื่ออุตสาหกรรมขนาดย่อม (บสย.) ฉลองชัย 25 ปี หนุน SMEs เข้าถึงสินเชื่อกว่า 3 แสนราย วงเงินอนุมัติค้ําประกันกว่า 7 แสนล้านบาท สร้างมูลค่าทางเศรษฐกิจ 1.74 ล้านล้านบาท ทีดีอาร์ไอ เผยผลวิจัย ”ค้ําประกันสินเชื่อ” สร้างผลประโยชน์ทางเศรษฐกิจมหาศาล เดินหน้านโยบายพลังประชารัฐ ผนึกแบงก์รัฐ ลงนาม 2 โครงการค้ําประกันสินเชื่อ “สินเชื่อประชารัฐ” และ “สินเชื่อเพื่อการประกอบอาชีพของผู้มีบัตรสวัสดิการแห่งรัฐ”
นายสุรชัย ดนัยตั้งตระกูล ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในโอกาสที่ บสย. หน่วยงานรัฐวิสาหกิจ ภายใต้การกํากับดูแลของกระทรวงการคลัง มีบทบาทสําคัญด้านการค้ําประกันสินเชื่อช่วยผู้ประกอบการ SMEs เข้าถึงแหล่งทุน ได้ดําเนินงานครบรอบ 25 ปี จึงได้จัดงาน ครบรอบ 25 ปี บสย. ภายใต้แนวคิด “SUCCESS TOGETHER” เพื่อประกาศผลสําเร็จการดําเนินงานค้ําประกันสินเชื่อ ตลอดระยะเวลา 25 ปี โดยมียอดอนุมัติค้ําประกันสะสม ณ 31 พฤษภาคม 2561 กว่า 7 แสนล้านบาท ช่วยผู้ประกอบการ SMEs เข้าถึงสินเชื่อจํานวน 324,000 ราย
โครงการค้ําประกันสินเชื่อ ที่ประสบความสําเร็จ ในช่วง 25 ปีที่ผ่านมา ประกอบด้วย โครงการค้ําประกันสินเชื่อ SMEs สําหรับผู้ประสบภัย, โครงการค้ําประกันสินเชื่อ SMEs Transformation Loan และโครงการค้ําประกันสินเชื่อ ที่ได้รับการตอบรับอย่างดีจากสถาบันการเงิน และรัฐบาลให้การสนับสนุนต่อเนื่อง คือ โครงการค้ําประกันสินเชื่อแบบ Portfolio Guarantee Scheme ระยะที่ 1-6 (PGS 1- 6) ที่ช่วยผู้ประกอบการ SMEs เข้าถึงสินเชื่อ เติบโตอย่างมั่นคง ลดการพึ่งพาเงินนอกระบบ
ภายใต้ยุทธศาตร์การดําเนินงานของ บสย. ที่มุ่งเน้นการทํางานแบบบูรณาการร่วมกับคู่พันธมิตร ในวันนี้ บสย. และสถาบันการเงินของรัฐ ยังได้ผนึกกําลังร่วมกัน ดําเนินโครงการตอบสนองแผนงานของรัฐบาล ในการให้ความช่วยเหลือผู้ประกอบการ SMEs จัดให้มีพิธีลงนามข้อตกลงความร่วมมือ (MOU) เพื่อดําเนินโครงการ ให้ความช่วยเหลือด้านสินเชื่อและค้ําประกันสินเชื่อกับผู้ประกอบการ SMEs รวม 2 โครงการคือ 1. โครงการสินเชื่อประชารัฐ ระหว่าง ธนาคารกรุงไทย จํากัด (มหาชน) กับ บสย. และ 2. โครงการสินเชื่อเพื่อการประกอบอาชีพของผู้มีบัตรสวัสดิการแห่งรัฐ โดยความร่วมมือระหว่าง ธนาคารออมสิน ธนาคารเพื่อการเกษตรและสหกรณ์การเกษตร และ ธนาคารพัฒนาวิสาหกิจ ขนาดกลางและขนาดย่อมแห่งประเทศไทย กับ บสย. เพื่อช่วยผู้ประกอบการ SMEs เข้าถึงสินเชื่อ โดยมี บสย.ค้ําประกัน
ในโอกาสครบรอบ 25 ปี บสย. ได้เชิญ สถาบันวิจัยเพื่อการพัฒนาประเทศไทย (ทีดีอาร์ไอ) นําเสนอผลการศึกษา เรื่อง “ผลประโยชน์ทางเศรษฐกิจ จากการค้ําประกันสินเชื่อ SMEs ให้สามารถเข้าถึงแหล่งเงินทุน” โดย ดร.เดือนเด่น นิคมบริรักษ์ ผู้อํานวยการวิจัย ด้านการบริการจัดการระบบเศรษฐกิจ ทีดีอาร์ไอ, ดร.นณริฏ พิศลยบุตร นักวิชาการ และนายวัชรินทร์ ตันติสันต์ นักวิจัยอาวุโส
รายงานผลการศึกษา ในปี พ.ศ. 2558 ระบุว่า ในช่วงปี พ.ศ. 2552 - 2558 งบประมาณที่รัฐจัดสรรให้ บสย. นํามาใช้ในการค้ําประกันสินเชื่อให้ผู้ประกอบการ SMEs ทุกๆ 1 บาท ส่งผลให้เกิดการหมุนเวียนเงินในระบบเศรษฐกิจสูงกว่า 4.5 เท่าของวงเงินค้ําประกัน ก่อให้เกิดผลประโยชน์ทางเศรษฐกิจทั้งทางตรงและทางอ้อม รวม 1.74 ล้านล้านบาท และพบว่า การค้ําประกันสินเชื่อของ บสย. ยังช่วยให้สินเชื่อที่สถาบันการเงินปล่อยให้ SMEs เกิดการขยายตัว 1.7 เท่า ของวงเงินค้ําประกันสินเชื่อ เกิดการจ้างงานจํานวน 3.6 ล้านราย และมีเงินภาษีกลับเข้าสู่รัฐกว่า 2.25 แสนล้านบาท ในด้านสัดส่วนความคุ้มค่าทางการเงิน หรือ Cost-Benefit Ratio จะมีค่าสัมประสิทธิ์ เท่ากับ 0.009 ซึ่งหมายถึง ผลประโยชน์ทางเศรษฐกิจจากการค้ําประกัน 100 บาท เกิดจากการใช้ต้นทุนรัฐเพียง 90 สตางค์
นายสุรชัย กล่าวว่า ตลอดระยะเวลา 25 ปีของ บสย. ได้ดําเนินงานตามนโยบายของรัฐบาล โดยให้ความช่วยเหลือผู้ประกอบการ SMEs ค้ําประกันสินเชื่ออย่างต่อเนื่อง ทําหน้าที่เป็นตัวกลาง เชื่อมโยงผู้ประกอบการ SMEs กับสถาบันการเงินหน่วยงานพันธมิตรหลายภาคส่วน หอการค้า คลังจังหวัด สภาอุตสาหกรรมจังหวัด เครดิตบูโร และคู่ความร่วมมือในระดับภูมิภาคร่วมกับ 11 สํานักงานสาขา ผลักดันให้ผู้ประกอบการ SMEs เติบโต แข็งแรง และเป็นฐานรากสําคัญของการพัฒนาเศรษฐกิจอย่างยั่งยืน
“ก้าวต่อไปของ บสย. มุ่งให้ความสําคัญกับการพัฒนาความเข้มแข็งทางการเงิน และการเข้าถึงแหล่งเงินทุนแก่ผู้ประกอบการ SMEs สอดคล้องและเป็นไปในทิศทางเดียวกับแผนยุทธศาสตร์ชาติ 20 ปี รวมทั้งปรับกลยุทธ์การดําเนินงานให้สอดรับกับยุทธศาสตร์ THAILAND 4.0 ก้าวสู่ยุค Digital Economy สู่การพัฒนานวัตกรรมด้านการค้ําประกันสินเชื่อ ก้าวทันการเปลี่ยนแปลงทางเศรษฐกิจ” นายสุรชัย กล่าว
บรรษัทประกันสินเชื่ออุตสาหกรรมขนาดย่อม
ศูนย์ลูกค้าสัมพันธ์ 0-2890 9999
ชนิญญา สันสมภาค 081-860-7477 chaninya@tcg.or.th
ศรัญยู ตันติเสรี 091-771-2885 saranyu@tcg.or.th
วิชุดา ก้องกีรติ 089-605-9870 wichuda@tcg.or.th
www.facebook.com/tcg.or.th www.tcg.or.th